LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2010 M. SAUSIO 29 D. ĮSAKYMO NR. 1K-022 „DĖL VYKDYMO ATASKAITŲ“ PAKEITIMO

2021 m. vasario 8 d. Nr. 1K-34

Vilnius

1. P a k e i č i u Lietuvos Respublikos finansų ministro 2010 m. sausio 29 d. įsakymą Nr. 1K-022 „Dėl vykdymo ataskaitų“:

1.1. Pakeičiu preambulę ir ją išdėstau taip:

„Vadovaudamasi Lietuvos Respublikos biudžeto sandaros įstatymo 35 straipsnio 5 dalimi, 36 straipsnio 4 dalimi, Lietuvos Respublikos viešojo sektoriaus atskaitomybės įstatymo 29 straipsnio 2 dalimi, Lietuvos Respublikos valstybės skolos įstatymo 11 straipsnio 1 dalimi, Rezervinio (stabilizavimo) fondo nuostatų, patvirtintų Lietuvos Respublikos Seimo 2002 m. gegužės 30 d. nutarimu Nr. IX-912 „Dėl Rezervinio (stabilizavimo) fondo nuostatų patvirtinimo“, 20 punktu ir Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, 45 punktu:“.

1.2. Pakeičiu nurodytu įsakymu patvirtintą Lietuvos Respublikos valstybės biudžeto pajamų plano vykdymo 20__ m. ___ d. ataskaitos formą (Nr. 1) ir ją išdėstau nauja redakcija (pridedama).

1.3. Pakeičiu nurodytu įsakymu patvirtintą Lietuvos Respublikos Vyriausybės rezervo panaudojimo 20__ m. gruodžio 31 d. ataskaitos formą (Nr. 6) ir parašo rekvizitą išdėstau taip:

„Finansų ministras (viceministras)	(parašas)	(vardas ir pavardė)

Valstybės iždo departamento direktorius	(parašas)	(vardas ir pavardė)“.

1.4. Pakeičiu nurodytu įsakymu patvirtintą Biudžetinių įstaigų pajamų įmokų į valstybės biudžetą, valstybės biudžeto pajamų iš mokesčių dalies ir kitų lėšų, įstatymais ir kitais teisės aktais skiriamų programoms finansuoti, panaudojimo 20__ m. gruodžio 31 d. ataskaitos formą (Nr. 7) ir parašo rekvizitą išdėstau taip:

„Finansų ministras (viceministras)	(parašas)	(vardas ir pavardė)

Valstybės iždo departamento direktorius	(parašas)	(vardas ir pavardė)“.

1.5. Pakeičiu nurodytu įsakymu patvirtintą Lietuvos Respublikos valstybės biudžeto specialių tikslinių dotacijų ir kitų lėšų, skirtų savivaldybių biudžetams, panaudojimo 20__ m. gruodžio 31 d. ataskaitos formą (Nr. 8) ir parašo rekvizitą išdėstau taip:

„Finansų ministras (viceministras)	(parašas)	(vardas ir pavardė)

Valstybės iždo departamento direktorius	(parašas)	(vardas ir pavardė)“.

1.6. Pakeičiu nurodytu įsakymu patvirtintą Valstybės investicijų programos vykdymo 20___m. gruodžio 31 d. ataskaitos (pagal investavimo sritis) formą (Nr. 10) ir parašo rekvizitą išdėstau taip:

„Finansų ministras (viceministras)	(parašas)	(vardas ir pavardė)

Biudžeto departamento direktorius	(parašas)	(vardas ir pavardė)“.

1.7. Pakeičiu nurodytu įsakymu patvirtintą Lietuvos Respublikos Vyriausybės skolinimosi, skolos ir garantuotos skolos limitų 20__ m. gruodžio 31 d. ataskaitos formą (Nr. 1SL) ir parašo rekvizitą išdėstau taip:

„Finansų ministras (viceministras)	(parašas)	(vardas ir pavardė)

Valstybės iždo departamento direktorius	(parašas)	(vardas ir pavardė)“.

2.	N u s t a t a u, kad šis įsakymas taikomas rengiant ataskaitas už 2020 metus ir vėlesnius ataskaitinius laikotarpius.

Finansų ministrė	Gintarė Skaistė